CELEX: E2016P0002
Language: sk
Date: 2016-02-23 00:00:00
Title: Žaloba Dr. Gerharda Spitzera z 23. februára 2016 proti Dozornému úradu EZVO (Vec E-2/16)

22.9.2016   
            
            
               SK
            
            
               Úradný vestník Európskej únie
            
            
               C 347/34
            
         Žaloba Dr. Gerharda Spitzera z 23. februára 2016 proti Dozornému úradu EZVO
   (Vec E-2/16)
   (2016/C 347/06)
   Dr. Gerhard Spitzer, ktorého zastupuje advokát Antonius Falkner, Lettstrasse 18, FL-9490 Vaduz, podal 23. februára 2016 na Súd EZVO žalobu proti Dozornému úradu EZVO.
   Žalobca žiada Súd EZVO, aby:
   
               1.
            
            
               zrušil rozhodnutie Dozorného úradu EZVO č. 425/15/COL z 25. novembra 2015 a
            
         
               2.
            
            
               nariadil Dozornému úradu EZVO zaplatenie trov tohto konania.
            
         
      Právna a skutková podstata veci a právny základ žaloby:
   
   
               —
            
            
               Žalobca, Dr. Gerhard Spitzer, je rakúskym občanom s bydliskom v Južnej Afrike, ktorý bol od začiatku 90. rokov 20. storočia zákazníkom LLB AG, spoločnosti, ktorá je vo väčšinovom vlastníctve Lichtenštajnského kniežatstva.
            
         
               —
            
            
               Vec sa týka žiadosti o zrušenie rozhodnutia Dozorného úradu EZVO uzavrieť prípad vo veci sťažnosti na Lichtenštajnsko týkajúcej sa nedodržiavania a nesprávneho uplatňovania smernice 2002/47/ES.
            
         
               —
            
            
               Žalobca tvrdí, že Dozorný úrad EZVO mal povinnosť začať konanie vo veci formálneho zisťovania týkajúceho sa skutočnosti, že Lichtenštajnsko nedodržiava a nesprávne uplatňuje smernicu 2002/47/ES, a tým, že si ju nesplnil, porušil práva žalobcu.